கேள்வி: பா. ஹேரம்பநாதன் குறித்து விரிவாக சொல்லுங்கள்.
பதில்: பா. ஹேரம்பநாதன் (''P. Heramba Nathan'', இறப்பு: 10 மே 2022) என்பவர் இந்திய ஒன்றியம், தமிழ்நாடு தஞ்சாவூர் சேர்ந்த பிரபலமான பரத நாட்டியம் ஆசிரியர் ஆவார். இவர் நடன ஆசிரியராக இருந்து 200 இக்கும் மேற்பட்ட அரங்கேற்றங்கள், 1000 இற்கும் மேற்பட்ட நிகழ்ச்சிகள் என கண்டவர், 60 ஆண்டுகளாக நாட்டிய ஆசிரியராகப் பணியாற்றியவர்.
கேள்வி: பா. ஹேரம்பநாதன் - கலை வாழ்க்கை என்பது என்ன?
பதில்: 1967இல் தஞ்சாவூர் மருத்துவக் கல்லூரி துவங்கப்பட்ட நேரம். அந்தக் கல்லூரி மருத்துவர்களின் பிள்ளைகளுக்கு பரதநாட்டியம் கற்றுக் கொடுக்க வேண்டுமென்று பாவுப் பிள்ளையை அணுகினர். அவர் மகனை அனுப்புவதாகக் கூறி ஹேரம்பநாதனை அவர்களுக்கு நாட்டியம் கற்பிக்க அனுப்பினார். 1970 இவர் பேரைப் போட்டு முதல் அரங்கேற்றம் நடந்தது. 1986இல் இருந்து நாட்டியம் கற்பிக்க மலேசியா செல்லத் துவங்கினார். * இவர் தமிழ், தெலுங்கு, மராத்தி ஆகிய மொழிகளில் நாட்டிய நாடகங்களை தயாரித்துள்ளார். * மெலட்டூர் சாலியமங்கலத்தில் நடைபெறும் பாகவதா மேளா கலைஞர்களுக்கு 40 ஆண்டுகளுக்கும் மேலாக பயிற்சி அளித்ததன் மூலம் பல மாணவர்களை உருவாக்கினார். * காங்கேயம் சிவன் மலை குறவஞ்சி நாடகத்தை உருவாக்கி மேடையேற்றினார். * தஞ்சாவூர் ''சிறீ சரபேந்திர பூபாள குறவஞ்சி'' நாடகத்தை மீளுருவாக்கம் செய்து அரங்கேற்றினார். * திருநெல்வேலி மாவட்டம், திருக்குறுங்குடி அழகிய நம்பிராயர் கோயில் நடைபெற்றுவந்த கைசிக புராண நாடகம் மீட்டுருவாக்கத்தில் முக்கிய பங்கேற்று, தன் மாணவ மாணவிகளுடன் முனைவர் அனிதா இரத்னத்தின் வழிகாட்டுதலுடன் 1999 முதல் தொடர்ந்து நடத்தி வந்தவர். * தஞ்சை பெரிய கோயிலில் நின்று போன ''சின்னமேளம்'' நாட்டிய விழாவை மீளுருவாக்கம் செய்து 2010 இல் நடைமுறைக்கு கொண்டுவந்து தொடர்ந்து சித்திரைத் திருவிழாவில் நடத்தி வந்தவர்.
கேள்வி: பா. ஹேரம்பநாதன் - பெற்ற விருதுகள் பற்றி விளக்கவும்.
பதில்: * தலைக்கோல் ஆசான் * பெரும்பாண நம்பி * சங்கீத நாடக அகாதமி விருது * கலைமாமணி விருது
கேள்வி: பா. ஹேரம்பநாதன் - மறைவு என்பது என்ன?
பதில்: 2022 மே 10 அன்று உடல் நலக் குறைவு காரணமாக தனது 77 ஆவது வயதில் தஞ்சாவூர் காலமானார்.